Period: Old Babylonian
Genre: Literary
Transliteration:
<SURFACE>
ninda ze₂-eb bi₂-in-gu₇-a kaš ze₂ bi₂-in-ga-naŋ
e₂ mu-lu zid-de₃ kurun₂ bur-ra
u₃-mu-un erim₆-ma kur gal {d}mu-ul-lil₂-le
nin erim₆-ma ama gal {d}nin-lil₂-le
šul {d}utu u₃-mu-un hur-saŋ-ŋa₂-ke₄
{d}še₃-ri₅-da en šul me₂-ke₄
{d}en-ki {d}nin-ki {d}en-mul {d}nin-mul-e
ki-ru-gu₂ 1(diš)-kam-ma
mu-lu zid ninda-zu
ud sud-da ga-am₃ da-ri₂-še₃
gub-ba-am₃-da e-lum e-lum e-lum e-la-lu
mu-lu zid-zid-da-ke₄ ninda-zu
u₃-mu-un erim₆-ma kur gal {d}mu-ul-lil₂
nin erim₆-ma ama gal {d}nin-lil₂
šul {d}utu u₃-mu-un hur-saŋ-ŋa₂-ke₄
{d}še₃-ri₅-da en šul me₂-ke₄
ud su₃-ra₂ ga-am₃ da-ri₂-še₃
gub-ba-am₃-da e-lum e-lum e-lum e-la-lu
mu-lu zid zi su₃-ud-ŋal₂
de₃-emₓ-tuku ga-am₃ da-ri₂-še₃
mu-lu zid-zid-da-ke₄ zi su₃-ud-ŋal₂
de₃-emₓ-tuku ga-am₃ da-ri₂-še₃
gub-ba-am₃-da e-lum e-lum e-lum e-la-lu
ki-ru-gu₂ 2(diš)-kam-ma
a-u₃-am₃-ma e₂-a u₃-li-li
al-li-li-am₃-ma e₂-a u₃-li-li
kaš de₂-an-na-ni kurun₂ de₂-an-na-ni
sukkal u₃-mu-un-zu-ra kurun₂ de₂-an-na-ni
{d}nuska {d}mu-ul-lil₂-ra kurun₂ de₂-an-na-ni
kaš ud-de₃ i-de₂ kaš ne-em₃ ga-ra-na₈-na₈
kurun₂ ud-de₃ i-de₂ kurun₂ ne-em₃ ga-ra-te-en-ten
u₃-mu-un gu₇-a naŋ-a de₃-ra-tuku-am₃
{d}mu-ul-lil₂ gu₇-a naŋ-a de₃-ra-tuku-am₃
gu₇-a-zu-še₃ gu am₃-ši-ma-al še am₃-ši-ma-al
naŋ-a-zu-še₃ id₂-da a-eštub{ku₆} am₃-ši-ma-al
gu₇-a-zu-še₃ a-šag₄-ga še gu-nu am₃-ši-ma-al
mu-lu zid ša-mu-ra-de₆-a tuku-a-a
zid₂ mu-lu zid-zid-da ša-mu-ra-de₆-a tuku-a-a
šu-ni giri₁₇{ki-ri}a ša-ri-ma-al
gu₇-a ša-mu-ra-ab-be₂ naŋ-a ša-mu-ra-ab-be₂
ki-ru-gu₂ 3(diš)-kam-ma
kaš bur-ra-gi₄-a šag₄ gu₂-bi...
ne-saŋ e₂-e-ka kaš bur-ra-gi₄-a
bur gal-gal an-ne₂ sug₂-ga-še₃
ninda šu sikil-la ze₂-eŋ₃-ŋa₂-še₃
e₂ mu-lu zid-de₃ šu e₃-ba-še₃
mu-lu zid-zid-da-ke₄ šu...
dim₃-me-er mu-lu-ke₄ šu...
u₃-mu-un {d}am-an-ki-ke₄ šu...
šag₄-bi-še₃ mu-lu zid-de₃...
mu-lu zid-de₃ mu-lu...gu₂-bi...
u₃-mu-un erim₆-ma kur gal {d}mu-ul-lil₂ gu₂-bi mu-un-ši-ib₂-gi₄
nin erim₆-ma ama gal {d}nin-lil₂ gu₂-bi...
lu₂ zid-zid-da-ke₄ kaš-zu bur-ra me-ri ki a-da-ab <unk>
zabar-bi ši su₃-ud-ma-al de₃-ra-ab-dirig-ge
nibru{ki} du₃-du₃-a-ba...<unk>...a-ba še-eb e₂-e...a-ba
dam til₃-la e₂...dirig-ge
a e₂-a a...
...
i-bi₂...
{d}utu i-bi₂...
am e₂-babbar-ra...bar-mu-ši-ib
sun₄ mu₂ dumu...
za-e i-bi₂-zu gud...
za-e i-bi₂-zu e-ze₂...amaš-e am₃-si
lu₂-ulu₃-ra um-ši-bar me šu-e am₃...
ki-ru-gu₂ 5(diš)-kam-ma
munu₄{mu-nu}ta še₁₀ <unk> <unk> buru₅-ta ma-ra-ra-degₓ(RI)-degₓ(RI)
še-ta še₁₀ še-en-gilim₂-ta ma-ra-ra-degₓ(RI)-degₓ(RI)
buru₁₄ an-ta zu₂ bir₅{mušen}ra me-e ma-ra-ra-degₓ(RI)-degₓ(RI)
aŋ₂-e u₃-mu-un-e de₃-gu₇-e <unk> bi₂-gu₇
ur-saŋ šul {d}utu de₃-na₈-na₈ <unk> bi₂-naŋ
šul {d}utu de₃ <unk> e ma-gu₇-e de₃ <unk> e ma-na₈-na₈
ki-ru-gu₂...
kaš dur₂{du-ur₂} e₂ lam-ra-zu...
ugu lam-sa₂-zu...
sukkal zid gala...
sukkal e₂ zid-da...
šul {d}utu...
...
ud ša₃-ab...
a kal-la...
ne-saŋ kug...
šul {d}utu kug...
...
u₃-li-li...
...
dam...
<unk>...
lu₂...
ama-ŋu₁₀...
ama-ŋu₁₀...
ki-ru-gu₂...kam-ma

Cuneiform:
<SURFACE>
𒃻𒍢𒅁𒉈𒅔𒅥𒀀𒁉𒍢𒉈𒅔𒂵𒅘
𒂍𒈬𒇻𒍣𒉈𒁷𒁓𒊏
𒅇𒈬𒌧𒍍𒈠𒆳𒃲𒀭𒈬𒌌𒆤𒇷
𒎏𒍍𒈠𒂼𒃲𒀭𒎏𒆤𒇷
𒂄𒀭𒌓𒅇𒈬𒌧𒄯𒊕𒂷𒆤
𒀭𒂠𒉪𒁕𒂗𒂄𒈪𒆤
𒀭𒂗𒆠𒀭𒎏𒆠𒀭𒂗𒀯𒀭𒎏𒀯𒂊
𒆠𒊒𒄘𒁹𒄰𒈠
𒈬𒇻𒍣𒃻𒍪
𒌓𒋤𒁕𒂵𒀀𒀭𒁕𒌷𒂠
𒁺𒁀𒀀𒀭𒁕𒂊𒈝𒂊𒈝𒂊𒈝𒂊𒆷𒇻
𒈬𒇻𒍣𒍣𒁕𒆤𒃻𒍪
𒅇𒈬𒌧𒍍𒈠𒆳𒃲𒀭𒈬𒌌𒆤
𒎏𒍍𒈠𒂼𒃲𒀭𒎏𒆤
𒂄𒀭𒌓𒅇𒈬𒌧𒄯𒊕𒂷𒆤
𒀭𒂠𒉪𒁕𒂗𒂄𒈪𒆤
𒌓𒋤𒁺𒂵𒀀𒀭𒁕𒌷𒂠
𒁺𒁀𒀀𒀭𒁕𒂊𒈝𒂊𒈝𒂊𒈝𒂊𒆷𒇻
𒈬𒇻𒍣𒍣𒋤𒌓𒅅
𒉈𒀀𒌇𒂵𒀀𒀭𒁕𒌷𒂠
𒈬𒇻𒍣𒍣𒁕𒆤𒍣𒋤𒌓𒅅
𒉈𒀀𒌇𒂵𒀀𒀭𒁕𒌷𒂠
𒁺𒁀𒀀𒀭𒁕𒂊𒈝𒂊𒈝𒂊𒈝𒂊𒆷𒇻
𒆠𒊒𒄘𒈫𒄰𒈠
𒀀𒅇𒀀𒀭𒈠𒂍𒀀𒅇𒇷𒇷
𒀠𒇷𒇷𒀀𒀭𒈠𒂍𒀀𒅇𒇷𒇷
𒁉𒌤𒀭𒈾𒉌𒁷𒌤𒀭𒈾𒉌
𒈛𒅇𒈬𒌧𒍪𒊏𒁷𒌤𒀭𒈾𒉌
𒀭𒉺𒌆𒀭𒈬𒌌𒆤𒊏𒁷𒌤𒀭𒈾𒉌
𒁉𒌓𒉈𒄿𒌤𒁉𒉈𒉘𒂵𒊏𒅘𒅘
𒁷𒌓𒉈𒄿𒌤𒁷𒉈𒉘𒂵𒊏𒋼𒂗𒋼
𒅇𒈬𒌧𒅥𒀀𒅘𒀀𒉈𒊏𒌇𒀀𒀭
𒀭𒈬𒌌𒆤𒅥𒀀𒅘𒀀𒉈𒊏𒌇𒀀𒀭
𒅥𒀀𒍪𒂠𒄖𒀀𒀭𒅆𒈠𒀠𒊺𒀀𒀭𒅆𒈠𒀠
𒅘𒀀𒍪𒂠𒀀𒇉𒁕𒀀𒄞𒄩𒀀𒀭𒅆𒈠𒀠
𒅥𒀀𒍪𒂠𒀀𒊮𒂵𒊺𒄖𒉡𒀀𒀭𒅆𒈠𒀠
𒈬𒇻𒍣𒊭𒈬𒊏𒁺𒀀𒌇𒀀𒀀
𒍥𒈬𒇻𒍣𒍣𒁕𒊭𒈬𒊏𒁺𒀀𒌇𒀀𒀀
𒋗𒉌𒅗𒆠𒊑𒀀𒊭𒊑𒈠𒀠
𒅥𒀀𒊭𒈬𒊏𒀊𒁉𒅘𒀀𒊭𒈬𒊏𒀊𒁉
𒆠𒊒𒄘𒐈𒄰𒈠
𒁉𒁓𒊏𒄄𒀀𒊮𒄘𒁉...
𒉈𒊕𒂍𒂊𒅗𒁉𒁓𒊏𒄄𒀀
𒁓𒃲𒃲𒀭𒉌𒁻𒂵𒂠
𒃻𒋗𒂖𒆷𒍢𒉘𒂷𒂠
𒂍𒈬𒇻𒍣𒉈𒋗𒌓𒁺𒁀𒂠
𒈬𒇻𒍣𒍣𒁕𒆤𒋗...
𒈕𒈨𒅕𒈬𒇻𒆤𒋗...
𒅇𒈬𒌧𒀭𒄠𒀭𒆠𒆤𒋗...
𒊮𒁉𒂠𒈬𒇻𒍣𒉈...
𒈬𒇻𒍣𒉈𒈬𒇻...𒄘𒁉...
𒅇𒈬𒌧𒍍𒈠𒆳𒃲𒀭𒈬𒌌𒆤𒄘𒁉𒈬𒌧𒅆𒌈𒄄
𒎏𒍍𒈠𒂼𒃲𒀭𒎏𒆤𒄘𒁉...
𒇽𒍣𒍣𒁕𒆤𒁉𒍪𒁓𒊏𒈨𒊑𒆠𒀀𒁕𒀊<unk>
𒌓𒅗𒁇𒁉𒅆𒋤𒌓𒈠𒀠𒉈𒊏𒀊𒋛𒀀𒄀
𒂗𒆤𒆠𒆕𒆕𒀀𒁀...<unk>...𒀀𒁀𒊺𒅁𒂍𒂊...𒀀𒁀
𒁮𒋾𒆷𒂍...𒋛𒀀𒄀
𒀀𒂍𒀀𒀀...
...
𒄿𒉈...
𒀭𒌓𒄿𒉈...
𒄠𒂍𒌓𒊏...𒁇𒈬𒅆𒅁
𒅾𒊬𒌉...
𒍝𒂊𒄿𒉈𒍪𒄞...
𒍝𒂊𒄿𒉈𒍪𒂊𒍢...𒁦𒂊𒀀𒀭𒋛
𒇽𒍇𒊏𒌝𒅆𒁇𒈨𒋗𒂊𒀀𒀭...
𒆠𒊒𒄘𒐊𒄰𒈠
𒉽𒉽𒈬𒉡𒋫𒆪<unk><unk>𒉅𒋫𒈠𒊏𒊏𒊑𒊑
𒊺𒋫𒆪𒊺𒂗𒉾𒋫𒈠𒊏𒊏𒊑𒊑
𒂙𒀭𒋫𒅗𒉆𒄷𒊏𒈨𒂊𒈠𒊏𒊏𒊑𒊑
𒉘𒂊𒅇𒈬𒌧𒂊𒉈𒅥𒂊<unk>𒉈𒅥
𒌨𒊕𒂄𒀭𒌓𒉈𒅘𒅘<unk>𒉈𒅘
𒂄𒀭𒌓𒉈<unk>𒂊𒈠𒅥𒂊𒉈<unk>𒂊𒈠𒅘𒅘
𒆠𒊒𒄘...
𒁉𒂉𒁺𒌫𒂍𒇴𒊏𒍪...
𒌋𒅗𒇴𒁲𒍪...
𒈛𒍣𒍑𒆪...
𒈛𒂍𒍣𒁕...
𒂄𒀭𒌓...
...
𒌓𒊮𒀊...
𒀀𒆗𒆷...
𒉈𒊕𒆬...
𒂄𒀭𒌓𒆬...
...
𒅇𒇷𒇷...
...
𒁮...
<unk>...
𒇽...
𒂼𒈬...
𒂼𒈬...
𒆠𒊒𒄘...𒄰𒈠